b'\n_START_ARTICLE_\nFiordland\n_START_SECTION_\nPovijest i stanovni\xc5\xa1tvo\n_START_PARAGRAPH_\nFiordland nikada nije imao zna\xc4\x8dajanu populaciju stanovni\xc5\xa1tva. \xc4\x8cak su i Maori samo povremeno boravili za potrebe lova, ribolova i prikupljanja poludragog zelenog kamenja, tzv. \xe2\x80\x9enovozelandskog \xc5\xbeada\xe2\x80\x9d - pounamua._NEWLINE_Od 1876. godine ovim podru\xc4\x8djem je upravljao okrug Fiord, sve dok nije uklopljen u okrug Wallace 1981. godine. Od 1989. godine pripada okrugu Southland koji je dio istoimene regije. Okrug Southland je najrije\xc4\x91e naseljeno podru\xc4\x8dje Novog Zelanda 2001. godine je imala samo 48 stanovnika,  nema grada i mnoga podru\xc4\x8dja su gotovo nepristupa\xc4\x8dna, osim brodovima ili zrakoplovima.\n_START_SECTION_\nNacionalni park Fiordland\n_START_PARAGRAPH_\nGotovo cijeli Fiordland je 1952. godine ukomponiran u Nacionalni park Fiordland, koji je svojom povr\xc5\xa1inom od 12.500 km\xc2\xb2 najve\xc4\x87i park Novog Zelanda. Odlikuje se mnogim fjordovima, od kojih je najpoznatiji Milford Sound, te tjesnaci Doubtful i Dusky, dok se sa vrhova na sjeveru parka, tzv. Ju\xc5\xbenih Alpa, vi\xc5\xa1ih od 2.000 m, mo\xc5\xbee vidjeti vrh Mount Aspriringa._NEWLINE_U Fiordlandu su smje\xc5\xa1teni i slapovi Browne Falls i Sutherland Falls, koji su me\xc4\x91u najvi\xc5\xa1im slapovima u svijetu, a tako\xc4\x91er tu su i tri najdublja novozeladska jezera: Hauroko, Manapouri i Te Anau._NEWLINE_NP Fiordland zajedno s nacionalnim parkovima Tai Poutini, Mount Aspiring i Mount Cook \xc4\x8dini cjelinu jugozapada Novog Zelanda, podru\xc4\x8dje Te Wahipounamu, koje se nalazi na popisu mjesta svjetske ba\xc5\xa1tine u Oceaniji._NEWLINE_Ovo podru\xc4\x8dje je prepoznato kao ekoregija umjerenih \xc5\xa1uma jer zbog svoje izolacije njegovi raznoliki habitati podr\xc5\xbeavaju veliki broj endemi\xc4\x8dnih biljaka, kao \xc5\xa1to su \xc5\xa1ume bukve vrste Nothofagus, razne paprati i crnogori\xc4\x8dno drvo rimu (Dacrydium cupressinum).'